als_Latn dik_Latn sag_Latn
Kryetari i Aleancës për Ardhmërinë e Kosovës, Ramush Haradinaj vitin 2013 e ka vlerësuar si vit pune dhe sfidash. Por, jo vit i ndonjë suksesi të madh për Kosovën.
Megjithatë, si sukses e ka veçuar faktin se në Kosovë janë mbajtur zgjedhje të lira, ku pjesëmarrja e votuesve ishte e madhe dhe, sipas tij, zgjedhjet kanë qenë të rregullta dhe të drejta. Edhe pse këto zgjedhje u veçuan nga ai si sukses për Kosovën, për partinë e tij ndodhi e kundërta.
Kryetari i partisë, e cila radhitet e katërta në nivel vendi thotë se është i interesuar për përmbylljen e procesit të bisedimeve Kosovë-Serbi. Edhe pse është shprehur i kënaqur me rezultatet e këtyre bisedime, ajo çka e shqetëson është vazhdimi apo përsëritja e tyre.
I pari i AAK-së nuk ka bërë me dije se a do të kandidoj në zgjedhjet e ardhshme për postin e kryeministrit, por ka thënë se do të kandidoj si kryetar i AAK-së, në mënyrë që ta marrë besimin e qytetarëve të Kosovës.
als_Latn als_Latn als_Latn als_Latn